
Izvērtējuma kopsavilkumā aiz informācijas par videjā termiņa budžeta ietvara likumā plānotā finansējuma varētu iekļaut informāciju par aptuveno finansējuma izlietojumu - vai izdevumi tika īstenot esošā finansējuma  ietvaros, vai ar daudz vairāk vai mazāk finanšu līdzekļiem. 

Apzinoties sarežģītību ar kādu iegūstami dati par diasporu, kopsavilkumā aiz informācijas par finansējumu (iespēju robežās) noderētu dati par iekļautajiem politikas rezultatīvajiem rādītājiem.

Jo daudzi ziņojuma lasītāji lasīs tikai kopsavilkumu, tajā noderētu rindkopa ar piemēriem no nozīmīgākajiem darbības rādītājiem, kas liecina par ietekmi uz diasporu un aicinājumu skatīt uzdevuma līmeni, lai gūtu pilnīgāku priekšstatu.

Informatīvā ziņojumā ir minēts, ka veikti vairāki pētījumi:
-  9.lp. un 92.lp. ir minēti pētījumi 2021. gadā - “Attālinātais darbs kā cilvēkkapitāla piesaistes iespēja Latvijas attīstībai” un “Diasporas nometnes”, 2022. gadā - “Latvijas profesionāļu iesaiste diasporas diplomātijā un tīklojuma diplomātijas potenciāls” un “Latvijas diasporas ekonomiskā sadarbība”, bet 2023. gadā - “Diasporas mediju pētījums” un “Diasporas organizāciju kapacitātes un vajadzību pētījums”;
- 10.lp. minēts pētījums, lai varētu izveidot diasporas un Latvijas pētnieku un zinātnisko institūtu sadarbības tīklu.

Lūdzam informatīvajā ziņojumā norādīt publiski pieejamus resursus (vietnes), kur iespējams iepazīties ar pētījumiem. Papildus vēršam uzmanību, ka informatīvajā ziņojumā minētie pētījumi nav ievietoti Pētījumu un publikāciju datubāzē (https://ppdb.mk.gov.lv/).

